text: গাইবান্ধা মহকুমা শহরে তৎকালনি ১৯৫৬ সনে মহকুমা ক্রীড়া সংস্থা প্রতিষ্ঠিত হয়। প্রতিষ্ঠান লগ্নে প্রথম নির্বাচিত সহ-সভাপতি গণ-পরিষদের প্রথম স্পীকার মরহুম শাহ আব্দুল হামিদ এবং সাধারণ সম্পাদক মরহুম ডাঃ মফিজার রহমান।
  ১৯৮৪ সনে ১৫ই ফেব্রুয়ারী গাইবান্ধা মহকুমা থেকে জেলায় উন্নীত হলে গাইবান্ধা জেলা ক্রীড়া সংস্থা গঠিত হয়। জেলা ক্রীড়া সংস্থার প্রথম সাধারণ সম্পাদক প্রয়াত শচীন কুমার চাকী।
  বিগত ২০০৯ সনে বাংলাদেশ আওয়ামীলীগ সরকারের আমলে তৎসময়ে গণপ্রজাতন্ত্রী বাংলাদেশ সরকারের মাননীয় যুব ও ক্রীড়া প্রতিমন্ত্রী জনাব ওবায়দুল কাদের থাকাকালীন গাইবান্ধা জেলা স্টেডিয়ামের উন্নয়ন মূলক কাজ তথা ভি.আই.পি গ্যালারী ও প্যাভিলিয়ন ভবন তৈরি হয়। তৎসময়ে জাতীয় ক্রীড়া পরিষদের সিদ্ধান্ত অনুযায়ী ২০০৯ সনে গাইবান্ধা জেলা স্টেডিয়ামে নাম করণ বাংলাদেশ গণ পরিষদের প্রথম স্পীকার শাহ আব্দুল হামিদ স্টেডিয়াম নামে অভিহিত হয়।
  গাইবান্ধা মহকুমা তথা জেলা ক্রীড়া সংস্থার অনেক খ্যাতিমান খেলোয়াড় জাতীয় পর্যায়ে খেলায় অংশ গ্রহন করে অনেক সুনাম অর্জন করে। উল্লেখ্য যে, জাতীয় এ্যাথলেটিকস খেলায় বর্তমান সদর আসনের মাননীয় জাতীয় সংসদ সদস্য জনাব মাহাবুব আরা বেগম গিনি, মোসলেমা বেগম রানী, সুলতানা সাহানা রেবেকা লাভলী, বর্তমান ক্রিকেট দলের নাঈম ইসলাম, অনুর্দ্ধ-১৯ ক্রিকেটে মাহামুদুল হাসান, মহিলা ক্রিকেটে পিংকি, ফুটবলে শরিফা, কাবাডিতে বেবী স্থান করে নিতে সক্ষম হয়।
  গাইবান্ধা জেলা ক্রীড়া সংস্থা প্রতি বছর জাতীয় পর্যায়ে ক্রিকেট,ভলিবল, কাবাডি, হ্যাডবল, টেবিল-টেনিস, দাবা, ব্যাডমিন্টন ও এ্যাথলেটিকস্ খেলা সহ অন্যান্য খেলায় সুনামের সাথে অংশ গ্রহন করে আসছে।
  এছাড়া প্রতি বছর স্থানীয় গাইবান্ধা জেলা ক্রীড়া সংস্থা- ১ম বিভাগ ক্রিকেট, ২ বিভাগ ও ৩য় বিভাগ ক্রিকেট লীগ, নাহিদ কটন টেবিল-টেনিস লীগ, ব্যাডমিন্টন প্রতিযোগিতা, কিউট হ্যান্ডবল লীগ, দাবা লীগ, হকি লীগ সহ জেলা এ্যাথলেটিকস্ প্রতিযোগিতা আয়োজন করে। এছাড়া বিভিন্ন জেলা দলের সমন্বয়ে জেলা প্রশাসক গোল্ড কাপ ফুটবল টুর্নামেন্ট সুনামের সাথে আয়োজন করে।